b'\n_START_ARTICLE_\nMorseov kod\n_START_PARAGRAPH_\nMorseov kod ili \xc5\xa1ifra, koju je izmislio Samuel Morse, jedan je od najpoznatijih brzojavnih (telegrafskih) kodova ili \xc5\xa1ifara. Kod je sustav me\xc4\x91unarodno usvojene simboli\xc4\x8dne abecede, kojim se u \xc5\xbei\xc4\x8dnoj i radijskoj telegrafiji ozna\xc4\x8davaju slova, brojevi, znaci razgodka i ine slu\xc5\xbebene kratice. Znaci brzojavnog (telegrafskog) koda sastavljeni su iz dva osnovna \xc4\x8dinitelja: znakovnog i rastavnog impulsa. U radijskoj telegrafiji naj\xc4\x8de\xc5\xa1\xc4\x87e se koriste Morseova abeceda, me\xc4\x91unarodne abecede broj 1 i 2 i kodna abeceda. Kod Morsea je svako slovo sastavljeno iz znakovnih, obi\xc4\x8dno strujnih impulsa \xe2\x80\x93 kra\xc4\x87ih i dugih crtica, i rastavnih, prete\xc5\xbeno bestrujnih impulsa, koji slu\xc5\xbee kao razmak izme\xc4\x91u znakova, rije\xc4\x8di i re\xc4\x8denica. Koristi se za prijem na sluh ili elektromagnet s pisa\xc4\x8dem, koji ove crtice ispisuje na vrpcu.\n_START_SECTION_\nZnakovi\n_START_PARAGRAPH_\nKodiranje slova izvedeno je tako da \xc4\x8desta slova engleskog jezika (E, T) imaju kra\xc4\x87i zapis pa se ukupna du\xc5\xbeina kodirane poruke skra\xc4\x87uje (radi se o nekoj vrsti Huffmanovog koda).\n_START_SECTION_\nIzvi\xc4\x91a\xc4\x8di\n_START_PARAGRAPH_\nIzvi\xc4\x91a\xc4\x8di se tako\xc4\x91er slu\xc5\xbee Morseovim kodom. Postoji i disciplina slanja i primanja poruke na natjecanjima. Postoji i mnogo na\xc4\x8dina za lak\xc5\xa1e pam\xc4\x87enje. Jedan od boljih je da se uz svako slovo pamti rije\xc4\x8d, a zatim se rije\xc4\x8d podijeli na slogove. Samoglasnici a,e,i,u zna\xc4\x8de . a samoglasnik o - A ovo su rije\xc4\x8di...\n_START_SECTION_\nDrugi na\xc4\x8din pam\xc4\x87enja koda\n_START_PARAGRAPH_\nDrugi na\xc4\x8din brzog i lakog pam\xc4\x87enja Morseovog koda je koriste\xc4\x87i simbole grupirane u 10 krugova i to:'